1. számú melléklet

**PÁLYÁZAT**

Budapest Főváros VII. kerület Erzsébetváros Önkormányzatának Képviselő-testülete a 2014. évi költségvetésben biztosított támogatási keret terhére, a 2014. évben **Ruzinára (Rózsaszállásra)** és **Balatonmáriafürdőre** hátrányos helyzetű kerületi gyermekek számára szervezett nyári tábor vagy nyári sport tábor támogatására, előfinanszírozással

**pályázatot hirdet**

**Pályázók köre:** Budapest Főváros VII. kerület Erzsébetváros Önkormányzata fenntartásában lévő óvodák illetve működtetett iskolák, továbbá kizárólag a VII. kerületben bejegyzett jogi személyiséggel rendelkező civil szervezetek, sportegyesületek, egyházak.

**Pályázat célja:** **Ruzinára (Rózsaszállásra)** és **Balatonmáriafürdőre** hátrányos helyzetű kerületi gyermekek számára szervezett nyári tábor vagy nyári sport tábor támogatása.

**Pályázati feltételek:**

* kerületi működtetésű iskolák min. 25 fő táborozására pályázhatnak,
* kerületi fenntartású óvodák max. 25 fő táborozására pályázhatnak,
* kerületi civil szervezetek, sportegyesületek, egyházak min. 25 fő táboroztatására pályázhatnak, amennyiben a pályázott tábor résztvevői, valamely közoktatási intézményben tanulói jogviszonnyal rendelkeznek.

A pályázók köréből kizárásra kerülnek azok a szervezetek, amelyek a 2013. évi pályázaton elnyert támogatás felhasználásáról hiányosan, esetleg nem számoltak el.

Egyazon pályázó több nyári tábori program megvalósításához is nyújthat be pályázatot.

A ruzsinai tábor **befogadóképessége: 102 fő**

A balatonmáriafürdőitábor **befogadóképessége: 60 fő**

**Rendelkezésre álló forrás:** Budapest Főváros VII. Kerület Önkormányzata 2014. évi költségvetési rendeletében e célra biztosított támogatási keret, melynek összege: **4.500.000 Ft**

Jelen pályázat támogatási feltételei a pályázati keretösszeg, valamint a létszámkeret kimerüléséig, de legfeljebb 2014. március 21. napjáig állnak fenn.

**Az elnyerhető támogatás mértéke:** min. 50 000,- Ft.

**Az elnyert támogatási összeg folyósítása:** egyösszegben, előfinanszírozással történik.

**A pályázat keretében megvalósítandó programhoz szükséges saját forrás mértéke:**

saját forrás megléte szükséges, azonban annak mértéke nem meghatározott.

**A pályázat tartalma:**

***Pályázati adatlap (kizárólag a jelen pályázati felhíváshoz mellékelt adatlap fogadható el!):***

* a pályázatot benyújtó szervezet megnevezését;
* a pályázó bankszámlaszámát, a befogadó számlabank megnevezését és címét;
* a tábor tervezett időpontját és programját;
* a résztvevők létszámát, életkorát;
* civil szervezetnek, és sportegyesületnek a pályázathoz csatolnia kell a szervezet 30 napnál nem régebbi bírósági kivonatát, vagy annak hitelesített másolatát;
* a program részletes költségvetését;
* az igényelt támogatás összegét.

Minden olyan indokolt költség elfogadható, amely a táborozással kapcsolatban közvetlenül felmerülhet. **A támogatási összegből személyi jellegű kifizetés nem finanszírozható!**

**A pályázati adatlap és mellékletei átvehetők** a Budapest Főváros VII. Kerület Erzsébetváros Önkormányzata (1073 Budapest VII. Erzsébet krt. 6.) II. em. 206. szobában, vagy letölthetőek az önkormányzat honlapjáról [www.erzsebetvaros.hu](http://www.erzsebetvaros.hu)

**A pályázat benyújtásának módja:**

A pályázatot zárt borítékban ***„Rózsaszállási tábor 2014” vagy „Balatonmáriafürdői tábor 2014”*** megjelöléssel, a pályázati feltételeknek megfelelően kell megküldeni, benyújtani

**2014. március 21-ig az alábbi címre:**

**Budapest Főváros VII. Kerület Erzsébetváros Önkormányzata**

**(1073 Budapest Erzsébet krt. 6.) II. em. 206. szoba**

**A pályázat érvényességének feltétele:** a szabályosan kitöltött, eredeti aláírással, bélyegző lenyomattal ellátott pályázati adatlap és a hozzá tartozó melléklet/ek határidőben történő benyújtása 1 **példányban**.

A pályázati határidő lejárta után beérkező pályázat nem fogadható el, továbbá hiányosan kitöltött pályázati adatlap esetén hiánypótlásra nincs lehetőség, a pályázó a pályázatból kizárásra kerül.

Az adatok valóságtartalmát az Önkormányzat ellenőrizheti.

A benyújtott pályázatok tartalmi megfelelőségéért és a szükséges mellékletek, igazolások, nyilatkozatok meglétéért kizárólag a pályázat benyújtója felelős.

A pályázatban közölt adatok valódiságáért és megvalósíthatóságáért a pályázat benyújtója felelős.

**A pályázat elbírálása:**

A pályázati kiírásban foglalt feltételeknek való maradéktalan megfelelés esetén - a pályázati keretösszeg, valamint a létszámkeret kimerüléséig - a pályázatok automatikusan kedvező elbírálásban részesülnek.

A beérkezett pályázatok támogatásáról a Művelődési, Kulturális és Szociális Bizottság **2014. április 15-ig** dönt. A Bizottság az igényelt támogatásnál alacsonyabb összeget is megítélhet. A pályázók a pályázat eredményéről **2014. április 30-ig** levélben értesülnek.

***A Bizottság döntése ellen jogorvoslatnak helye nincs.***

A pályázat útján elnyert támogatásról támogatási szerződés készül.

**A pályázati támogatás elszámolása:**

A nyertes pályázónak a kapott támogatási összeg felhasználásáról részletes elszámolást kell készíteni, **melyet 2014. október 31-ig** köteles írásban benyújtani a Budapest Főváros VII. Kerület Erzsébetváros Önkormányzata (1073 Budapest VII. Erzsébet krt. 6.) II. em. 206. szobában.

A pályázónak a tábori program megvalósításához készített költségvetés **teljes összegével** **el kell számolni.**

Az elszámolás **szakmai** és **pénzügyi beszámolóból** áll.

A részletes **szakmai beszámolónak** tartalmaznia kell, hogy a támogatási összeg milyen célokra, tevékenységekre került felhasználásra.

A **pénzügyi beszámolónak** tartalmaznia kell a támogatási szerződéshez mellékelt **számlaösszesítőt** **és nyilatkozatot,** valamint a támogatási összegnek megfelelő számlákra vonatozóan azok hitelesített másolatát. A hitelesítéshez rá kell írni a számlák másolatára, hogy **„az eredetivel megegyező hiteles másolat”,** majd kék tintával alá kell írni a szervezet képviselőjének.

A támogatás terhére elszámolandó számlák eredeti példányán az alábbi szöveget is kérjük feltüntetni:

***„2014. évi VII. kerület Erzsébetváros Önkormányzati pályázati forrásból fedezve”***

***A jogtalanul igénybe vett támogatási összeg visszafizetése és a jelen pályázati felhívásban nem részletezett kérdések tekintetében a támogatási szerződés rendelkezései az irányadók.***

**Felhívjuk a kedves táborozók figyelmét,** hogy a balatonmáriafürdői üdülési díj megfizetésén túl a Balatonmáriafürdő Község Önkormányzata Képviselő-testületének 21/2013.(XI.25.) önkormányzati rendelete a helyi adókról 20.§ alapján a magánszemély **idegenforgalmi adót köteles fizetni**, melynek **mértéke 300,- Ft** személyenként és vendégéjszakánként. Ezúton tájékoztatjuk, hogy a jelen pályázat keretében elnyerhető támogatás nem terjed ki az **idegenforgalmi adó** (IFA) összegének megfizetésére, **amely a 18 éven felüli személyek után a táborozás helyszínén, készpénzben fizetendő**.

Felhívjuk a táborozók figyelmét továbbá, hogy a **ruzinai üdülő** térítési díjai magukban foglalják **a szállás és étkezés költségeit** is, míg a **balatonmáriafürdői üdülő** térítési díjai **csak a szállásköltséget** tartalmazzák, így **a táborozók étkezése csak egyénileg oldható meg.**

**A pályázati eljárással** kapcsolatban további felvilágosítás kérhető Budapest Főváros VII. Kerület Erzsébetváros Önkormányzata, Budapest Erzsébet krt. 6. II. em. 206. szobában Turi Gábornétól személyesen, vagy a 462-3260-as telefonszámon.

A pályázat mellékletében tájékozódhat az üdülők térítési díjairól.

1. számú melléklet

**Ruzinai (rózsaszállási) tábor díjai:**

a) az önkormányzat által fenntartott vagy működtetett köznevelési és szociális intézmények táborozó gyermekei, tanulói és a kísérő felnőttek részére:

2.647.-Ft/fő/éj, (374,-Ft szállásdíj + 2.273,-Ft étkezési hozzájárulás)

b) a kerületi nem önkormányzati fenntartású köznevelési és szociális intézmények, valamint kerületi sportegyesületek, civil szervezetek táborozó gyermekei, tanulói és a kísérő felnőttek részére:

3.737.- Ft/fő/éj (436,-Ft szállásdíj+ 3.301,-Ft étkezés)

c) „külsős”, nem kerületi köznevelési és szociális intézmények táborozó gyermekei, tanulói és a kísérő felnőttek részére:

3.737.- Ft/fő/éj (436,-Ft szállásdíj+ 3.301,-Ft étkezés)

d) „külsős” gyermek részére (14 éves korig):

4.256.-Ft/fő/éj (685,-Ft szállásdíj+ 3.571,-Ft étkezés)

e) „külsős” felnőtt részére:

4.599.-Ft/fő/éj (1028,-Ft szállásdíj + 3.3571,-Ft étkezés)

f) hivatali dolgozók és az önkormányzat által fenntartott és üzemeltetett köznevelési, szociális intézmények dolgozói és hozzátartozói részére:

4007.-Ft/fő/éj (654,-Ft szállásdíj + 3.353,-Ft étkezés)

g) hivatali dolgozók és az önkormányzat által fenntartott és üzemeltetett köznevelési, szociális intézmények dolgozóinak gyermekei részére (14 éves korig)

3.737.-Ft/fő/éj (384,-Ft szállásdíj + 3.353,-Ft étkezés)

2. számú melléklet

**Balatonmáriafürdői tábor díjai:**

a) az önkormányzat által fenntartott vagy működtetett köznevelési és szociális intézmények táborozó gyermekei, tanulói és a kísérő felnőttek részére:

800.- Ft/fő/éj

b) a kerületi nem önkormányzati fenntartású köznevelési és szociális intézmények, valamint kerületi sportegyesületek, civil szervezetek táborozó gyermekei, tanulói és a kísérő felnőttek részére:

1.000.- Ft/fő/éj

c) „külsős”, nem kerületi köznevelési és szociális intézmények táborozó gyermekei, tanulói és a kísérő felnőttek részére:

1.000.- Ft/fő/éj

d) „külsős” gyermek részére (14 éves korig)

1.200.- Ft/fő/éj

e) „külsős” felnőtt részére:

2.500.- Ft /fő/éj

f) hivatali dolgozók és az önkormányzat által fenntartott és üzemeltetett köznevelési, szociális intézmények dolgozóinak gyermekei részére (14 éves korig)

1.000.- Ft/fő/éj

g) hivatali dolgozók és az önkormányzat által fenntartott és üzemeltetett köznevelési, szociális intézmények dolgozói és hozzátartozói részére:

1.500.- Ft/fő/éj.