|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottsághoz

Pénzügyi és Kerületfejlesztési Bizottsághoz

Városüzemeltetési Bizottsághoz

**ELŐTERJESZTÉS**

**A Képviselő-testület** **2014. február 10-ei rendkívüli ülésére**

|  |  |
| --- | --- |
| **Tárgy:** | Budapest Főváros VII. Kerület Erzsébetváros Önkormányzata Képviselő-testületének …/2014. (…) önkormányzati rendelete Budapest Főváros VII. Kerület Erzsébetváros Önkormányzata 2013. évi költségvetéséről szóló 4/2013. (II. 20.) önkormányzati rendelet módosításáról |

**Készítette:**

Fitosné Zemanovics Zsuzsanna

Pénzügyi Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

**Tisztelt Képviselő-testület!**

Budapest Főváros VII. Kerület Erzsébetváros Önkormányzata 2013. évi költségvetéséről szóló 4/2013. (II. 20.) önkormányzati rendelet (továbbiakban: Ör.) 14. § (2) bekezdésében előírt kötelezettségemnek megfelelően mellékelten előterjesztem a költségvetési rendelet

* 12., és 15. §-ok szerint polgármesterre átruházott hatáskörben,
* 13. § szerint a bizottságok javaslatai alapján képviselő-testületi döntést igénylő,
* a Képviselő-testület hatáskörébe tartozó feladatok végrehajtása érdekében

2013. december 11 – december 31. közötti időszakban önkormányzati rendelettel még nem módosított előirányzatok tervbevételére vonatkozó javaslatot.

A költségvetési rendelet benyújtott módosítása tartalmazza az Önkormányzatot központi forrásból megillető állami támogatások 2013. november 30-ig teljesített, a Magyar Államkincstárral egyeztetett tervbevételét, továbbá a december havi ténylegesen folyósított támogatások elszámolását. A december havi támogatások egyeztetése a Kincstár közlése szerint későbbi – az előterjesztés összeállítását követő - időpontban valósul meg.

**I.**

**2013. december 11 – december 31. között történt Képviselő-testület hatáskörébe tartozó**

**előirányzat-módosítások**

(1) A „**7401 Központilag kezelt beruházási célú tartalék (kötvényből)”** címen a Központilag kezelt beruházási célú tartalék felhalmozási céltartalék előirányzatot **2.024 ezer Ft-tal** javasolom **csökkenteni**, ezzel egyidejűleg a „**6303 Önkormányzati felújítások”** címen a Kazinczy utca 34. szám alatti ingatlan felújítását **1.834 ezer Ft-tal,** a Dob utca 29. szám alatti ingatlan felújítását **190 ezer Ft-tal megemelni.**

(2) A „**7401 Központilag kezelt beruházási célú tartalék (kötvényből)”** címen a Központilag kezelt beruházási célú tartalék felhalmozási céltartalék előirányzatot **16.250 ezer Ft-tal** javasolom **csökkenteni**, ezzel egyidejűleg a „**6901 Erzsébet terv Fejlesztési program”** címen az alábbi felújítási kiadásokat **megemelni:**

Marek József utca felújítása, növényesítése **566 ezer Ft-tal,**

Damjanich utca 4. szám alatti ingatlan

felújítása (akadálymentesítés) **1.120 ezer Ft-tal,**

Dob utca 3. szám alatti ingatlan felújítása **33 ezer Ft-tal,**

Péterfy Sándor utca 47. szám alatti felnőtt orvosi rendelő felújítása **14.801 ezer Ft-tal.**

(3) Az **„5901 Önkormányzati sajátos bevételekkel összefüggő áfa előirányzat”** címen az Áfa visszaigénylésMűködési kiadásokhoz kapcsolódó áfa visszatérülés előirányzatot **7.490 ezer Ft-tal, a „8202 Helyi adók és adójellegű bevételek”** címen az Építményadó Helyi adók előirányzatot **39.886 ezer Ft-tal javasolom megemelni, ezzel egyidejűleg az** „**5903 Bérleti díjakkal kapcsolatos áfa előirányzat”** címen az Áfa befizetése Dologi kiadások előirányzatot 47.376 ezer Ft-tal megemelni.

(4) A **„6901 Erzsébet terv Fejlesztési program”** címen a Dohány utca 22-24. szám alatti ingatlan felújítása Felújítási kiadások előirányzatot **1.965 ezer Ft-tal** javasolom **csökkenteni**, ezzel egyidejűleg az **”5607 Közfoglalkoztatás”** címen a Közfoglalkoztatás önkormányzati támogatása Dologi kiadások előirányzatot azonos összeggel **megemelni.**

(5) Az **„5201 Parkosítás, zöldövezet gondozása”** címen az alábbi dologi kiadások előirányzatai **csökkentését** javasolom:

Park- és fasorfenntartás, növényesítés **17.854 ezer Ft-tal,**

Növénypótlás, növényápolás **5.000 ezer Ft-tal,**

Parkberendezési tárgyak karbantartása, cseréje, bővítése **3.805 ezer Ft-tal,**

Öntözőrendszerek javítása, elektronika pótlása **2.000 ezer Ft-tal,**

Játszótéri eszközök üzemeltetése, karbantartása **10.000 ezer Ft-tal,**

az **„5202 Közutak üzemeltetése, fenntartása címen”**

az Út- és járdafenntartás **1.905 ezer Ft-tal,**

az **„5203 Környezet-egészségügyi feladatok”** címen

az Utcabútorok, köztéri szemetes edények felújítása, karbantartása **6.000 ezer Ft-tal,**

az **„5204 Környezet- és természetvédelmi feladatok”** címen

aLakossági elhasznált étolajhulladék gyűjtése **1.001 ezer Ft-tal,**

Veszélyes hulladék-gyűjtés **1.124 ezer Ft-tal,**

Egyéb környezetvédelmi feladatok és környezetvédelmi program

teljesítése **16.978 ezer Ft-tal,**

az **„5206 Főépítészi feladatok”** címen az Új Településrendezési Tervek

készíttetése **3.333** **ezer Ft-tal,**

ezzel egyidejűleg a **„5901 Önkormányzati sajátos bevételekkel összefüggő áfa előirányzat”** címen Áfa befizetése dologi kiadások előirányzatot **69.000 ezer Ft-tal** **megemelni**.

(6) A „**7401 Központilag kezelt beruházási célú tartalék (kötvényből)”** címen a Központilag kezelt beruházási célú tartalék felhalmozási céltartalék előirányzatot **6.398 ezer Ft-tal** javasolom **csökkenteni**, ezzel egyidejűleg a „**6901 Erzsébet terv Fejlesztési program”** címen a Damjanich utca 4. szám alatti ingatlan felújítását (akadálymentesítés) azonos összeggel **megemelni.**

**II.**

**2013. december 11 – december 31. közötti időszakban történt előirányzat-módosítások**

**költségvetési főösszegre gyakorolt hatása**

1) Az előterjesztésben bemutatott előirányzat-módosítások

a) az „1101 Bischitz Johanna Integrált Humán Szolgáltató Központ”

költségvetési főösszegét 55.590 ezer Ft-tal,

b) a „2101 Óvodai nevelés” költségvetési főösszegét 9.489 ezer Ft-tal,

c) a „3101 Erzsébetvárosi Közterület-felügyelet” költségvetési főösszegét 613 ezer Ft-tal,

d) az intézmények összes költségvetési főösszegét (a+b+c) 65.692 ezer Ft-tal,

e) a Polgármesteri Hivatal költségvetési főösszegét 55.687 ezer Ft-tal,

f) az önkormányzat költségvetési főösszegét 125.957 ezer Ft-tal,

**g) Budapest Főváros VII. Kerület Erzsébetváros Önkormányzata**

**költségvetési főösszegét (d+e+f) 247.336 ezer Ft-tal**

**változtatják meg.**

2) Az előterjesztés 1. számú melléklete a bevételi előirányzatok változását mutatja tételesen, jogcím csoportonként.

Az előterjesztés 2. számú melléklete a kiadási előirányzatok változását mutatja tételesen, kiemelt előirányzatonként.

Az előterjesztés 3. számú melléklete a bevételi előirányzatok változását mutatja tételesen, jogcímenként.

Az előterjesztés 4. számú melléklete a kiadási előirányzatok változását mutatja hatáskörök szerinti megbontásban, tételesen, feladatonként.

**Budapest, 2014. február 5.**

Vattamány Zsolt

polgármester

**Budapest Főváros VII. kerület Erzsébetváros Önkormányzata Képviselő-testületének …/2014. (…) önkormányzati rendelete**

**a Budapest Főváros VII. Kerület Erzsébetváros Önkormányzata**

**2013. évi költségvetéséről szóló 4/2013. (II. 20.) rendelet módosításáról**

Budapest Főváros VII. Kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés f) pontjában meghatározott jogkörében eljárva, az államháztartásról szóló 2011. évi CXCV. törvény 23. és 24. §-aiban foglalt felhatalmazás alapján, a Budapest Főváros VII. Kerület Erzsébetváros Önkormányzata 2013. évi költségvetéséről szóló 4/2013. (II. 20.) rendelet módosításáról (a továbbiakban: Ör.) a következőket rendeli el:

**1. §**

Az Ör. 1. § (1) bekezdés helyébe a következő rendelkezés lép:

*(1) Budapest Főváros VII. Kerület Erzsébetváros Önkormányzata 2013. évi költségvetés*

***a) bevételi főösszegét*** ***11.279.448 ezer forintban,*** *azaz*

*tizenegymillió-kettőszázhetvenkilencezer-négyszáznegyvennyolc ezer forintban,*

***b) az Áht. 23. § (2) bekezdés d) pontja szerinti költségvetési hiány***

***belső finanszírozására szolgáló előző évek pénzmaradvány igénybevételének***

***összegét 7.149.582 ezer forintban,*** *azaz*

*hétmillió-egyszáznegyvenkilencezer-ötszáznyolcvankettő ezer forintban,*

***c)******az Áht. 23. § (2) bekezdés e) pontja szerinti költségvetési hiány***

***külső finanszírozásának összegét 0 ezer Ft-ban,*** *azaz*

*nulla ezer forintban,*

***d) kiadási főösszegét 17.664.955 ezer forintban****, azaz*

*tizenhétmillió-hatszázhatvannégyezer-kilencszázötvenöt ezer forintban,*

***e) hosszú lejáratú hitelek törlesztése, kötvény tőketörlesztés*** *(finanszírozási kiadások)* ***összegét******764.075 ezer forintban,*** *azaz*

*hétszázhatvannégyezer-hetvenöt ezer forintban*

***f) az irányító szervi támogatás***

***finanszírozási előirányzatát 4.199.098 ezer forintban,*** *azaz*

*négymillió-egyszázkilencvenkilencezer-kilencvennyolc ezer forintban,*

***g) az irányító szervi támogatás folyósításának finanszírozási előirányzatát***

***4.199.098 ezer forintban,*** *azaz*

*négymillió-egyszázkilencvenkilencezer-kilencvennyolc ezer forintban,*

*állapítja meg.*

**2. §**

1. Az Ör. 6. § (2) bekezdése helyébe a következő rendelkezés lép:

*„(2) Az 1. § (1) bekezdésében jóváhagyott kiadásokból a* ***„7200-7400 Céltartalékok”*** *működési előirányzata 12.993 ezer Ft, felhalmozási előirányzata 3.933.178 ezer Ft.”*

1. Az Ör. 6. § (3) bekezdése helyébe a következő rendelkezés lép:

*„(3)**A jóváhagyott kiadásból:*

*a)* ***a „7200 Polgármesterre átruházott döntési hatáskörű céltartalékok”*** *cím működési előirányzata 1.193 ezer Ft, felhalmozási előirányzata 76.067 ezer Ft.*

*b) a* ***„7300 Bizottságokra átruházott felhasználási jogkörű céltartalékok”*** *cím működési előirányzata 11.800 ezer Ft, felhalmozási előirányzata 27.383 ezer Ft.*

*c) a* ***„7400 Központilag kezelt beruházási célú tartalék”*** *cím felhalmozási előirányzata 3.829.728 ezer Ft.”*

**3. §**

(1) Az Ör. 1. számú táblázata jelen rendelet 1. számú táblázata szerint **módosul.**

(2) Az Ör. 1/b. számú táblázata jelen rendelet 1/a. számú táblázata szerint **módosul.**

(3) Az Ör. 2. számú táblázata jelen rendelet 2. számú táblázata szerint **módosul.**

(4) Az Ör. 2/a. számú táblázata jelen rendelet 2/a. számú táblázata szerint **módosul.**

(5) Az Ör. 5. számú táblázata jelen rendelet 3. számú táblázata szerint **módosul.**

(6) Az Ör. 6. számú táblázata jelen rendelet 4. számú táblázata szerint **módosul.**

(7) Az Ör. 7. számú táblázata jelen rendelet 5. számú táblázata szerint **módosul.**

(8) Az Ör. 8. számú táblázata jelen rendelet 6. számú táblázata szerint **módosul.**

(9) Az Ör. 9. számú táblázata jelen rendelet 7. számú táblázata szerint **módosul.**

(10) Az Ör. 10. számú táblázata jelen rendelet 8. számú táblázata szerint **módosul.**

(11) Az Ör. 11. számú táblázata jelen rendelet 9. számú táblázata szerint **módosul.**

(12) Az Ör. 14. számú táblázata jelen rendelet 10. számú táblázata szerint **módosul.**

(13) Az Ör. 15. számú táblázata jelen rendelet 11. számú táblázata szerint **módosul.**

(14) Az Ör. 16. számú táblázata jelen rendelet 12. számú táblázata szerint **módosul.**

(15) Az Ör. 16/a. számú táblázata jelen rendelet 12/a. számú táblázata szerint **módosul.**

(16) Az Ör. 16/c. számú táblázata jelen rendelet 12/b. számú táblázata szerint **módosul.**

(17) Az Ör. 16/d. számú táblázata jelen rendelet 12/c. számú táblázata szerint **módosul.**

(18) Az Ör. 17. számú táblázata jelen rendelet 13. számú táblázata szerint **módosul.**

(19) Az Ör. 18. számú táblázata jelen rendelet 14. számú táblázata szerint **módosul.**

(20) Az Ör. 19. számú táblázata jelen rendelet 15. számú táblázata szerint **módosul.**

**4. §**

E rendelet 2014. február 13-án lép hatályba.

**dr. Gotthard Gábor Vattamány Zsolt**

**jegyző polgármester**

**Indokolás**

**Általános indokolás**

A Budapest Főváros VII. Kerület Erzsébetváros Önkormányzata 4/2013. (II. 20.) önkormányzati rendelet módosítását az államháztartásról szóló – többször módosított – 2011. évi CXCV. törvény 23. és 24. §-ai alapján előirányzat-átcsoportosítások teszik szükségessé.

**Részletes indokolás**

Az **1. §** a 2013. évi költségvetés bevételi és kiadási főösszegének, valamint hiányának és finanszírozási kiadásának változásáról rendelkezik.

A **2. §** a tartalék előirányzatok változását mutatja.

A **3. §** az alaprendelet táblázatainak módosulását tartalmazza.

A **4. §** a költségvetési rendelet-módosítás hatálybalépéséről intézkedik.